Forces armées en Polynésie française

Forces armées en Polynésie française (FAPF) er de franske forsvarsstyrkene i Fransk Polynesia. Enheten ble opprettet i 2012. I 2012 ble viseadmiral Anne Cullerre sjef for denne fellesavdelingen.«Polynésie française: le contre-amiral Anne Cullerre prend le commandement des FAPF» , Etat-major des armées, 6. september 2012.

Styrkene har ansvar for forsvar av Fransk Polynesia og driver suverenitetshåndhevelse, med særlig vekt på patruljering av de store sjøområdene som tilhører Fransk Polynesia. I tillegg driver FAPF også redningstjeneste. FAPF har ansvar for områdene der det tidligere ble drevet atomprøvesprenginger.«Missions» , Forces armées en Polynésie française.

Sjøforsvarsstyrken består per 2013 av en fregatt utstyrt med helikopter, et patruljeskip, en flotilje på tre maritime overvåkningsfly og en flotilje med to helikoptre. Luftforsvaret bidrar med en skvadron på to transportfly.«Les forces armées de Polynésie française» , État-major des armées. Landstyrken består av Détachement Terre de Polynésie/Régiment d’Infanterie de Marine du Pacifique – Polynésie (DTP/RIMaP-P).«Le RIMaP-P devient le DTP/RIMaP-P» , Forces armées en Polynésie française.

FAPF ble opprettet i 2012 da sjø-, hær- og luftstyrkene ble samlet i en organisatorisk enhet. Hæravdelingen Régiment d'infanterie de marine du Pacifique – Polynésie ble da omgjort til Détachement Terre de Polynésie/Régiment d’Infanterie de Marine du Pacifique – Polynésie. Base aérienne 190 «Sergent Julien Allain», med tilhold på Tahiti internasjonale lufthavn, ble nedlagt som selvstendig enhet.«Polynésie française : création du Détachement air 190 et du Détachement Terre de Polynésie», État-major des armées.

Referanser

Eksterne lenker
 Forces armées en Polynésie française 

Kategori:Frankrikes forsvar
Kategori:Fransk Polynesia
Kategori:Etableringer i 2012